\"स्मार्ट\' सड़क का निर्माण प्रारंभ
एक साल में बनकर तैयार होगी
स्मार्ट सिटी के तहत राजधानी का पहला स्मार्ट रोड बनाया जा रहा है। इसका निर्माण कार्य शुरू कर दिया गया है। एक साल के अंदर सड़क तैयार होने की संभावना है।  चंद्रमौली शुक्ला, भोपाल स्मार्ट सिटी, डेवलपमेंट काॅर्पोरेशन लि.
भोपाल डीबी स्टार
पॉलिटेक्निक से भारत माता (डिपो) चौराहे तक राजधानी का पहला स्मार्ट सिटी रोड बनाया जा रहा है। ढाई किलोमीटर लंबे इस रोड को बनाने का काम भोपाल स्मार्ट सिटी डेवलपमेंट कॉर्पोरेशन लिमिटेड ने एक कंपनी को दिया है। स्मार्ट सिटी के तहत बनाए जा रहे इस रोड के लिए भारत स्काउट एवं गाइड के सामने की पहाड़ियों, चट्टानों को काटा जा रहा है। अनुबंध के अनुसार कंपनी को एक साल में यह रोड बनाकर देना है। इस पर 28 करोड़ रुपए रुपए खर्च होंगे। हरियालीयुक्त इस फोर लेन रोड के दोनों ओर पैदल यात्रियों के लिए पाथ-वे और साइकिल ट्रैक बनाया जाएगा। इसके अलावा भूमिगत विद्युत एवं अन्य सर्विस लाइन, आधुनिक स्ट्रीट लाइट, वाईफाई जोन, पर्यावरण सेंसरयुक्त स्मार्ट पोल, स्मार्ट सीसीटीवी कैमरे, आधुनिक साइकिल स्टैंड, इलेक्ट्रिक व्हीकल चार्जिंग स्टेशन जैसी सुविधाएं रहेंगी।
hin_Deva hin_Deva hin_Deva mai_Deva hin_Deva